**ELŐTERJESZTÉS**

**Szombathely Megyei Jogú Város Közgyűlésének**

**2024. december 19-i ülésére**

**Javaslat a helyi közösségi közlekedéssel összefüggő döntések meghozatalára**

**I.**

A BLAGUSS Agora Hungary Kft. (Szolgáltató) elkészítette a menetrend-, és hálózatmódosításra vonatkozó javaslatát (előterjesztés 1. melléklete), amelynek célja az ütemes, kiszámítható és hangolt menetrendi tengelyek fenntartása és bővítése által javuló eljutási lehetőségek megteremtése közvetlen, vagy csatlakozó módon. 2022. január 1-től a 30Y (Olad-Minerva lakópark), 12-21 (Bogát-Herény) és a körjáratokat érintően, majd 2022. augusztus 1-től a teljes hálózaton menetrendi felülvizsgálatot végzett el a Szolgáltató; 2023 őszén teljeskörű csatlakozásmenedzsment-rendszert vezetett be, valamint a Szent Quirinus utca átadásához kapcsolódva a körjáratokon bővítette a szolgáltatási területet.

A tervezett menetrend módosítással megvalósuló célkitűzések:

* eddig autóbusszal ki nem szolgált lakóterületek bevonása a közösségi közlekedésbe (Farkas Károly utca, Olad-plató),
* újonnan épült lakóterületeken a szolgáltatás bővítése (Hunyadi János út),
* az egyenletesség javítása (Joskar-Ola városrész, Károly Róbert utca térsége, Derkovits városrész),
* a csatlakozási pontok bővítése (30Y és körjárat között a Neumann János Iskolánál és a Derkovits városrészen),
* hatékonyabb, ezáltal fenntarthatóbb teljesítménykibocsátás, ugyanakkor a hálózat gerincén (30Y, 5, 12, 21, körjáratok) változatlan járatsűrűség biztosítása.

**Menetrendi változások vonalcsoportonként:**

**12 HERÉNY – VASÚTÁLLOMÁS – BOGÁT – SPORT TÉR – VASÚTÁLLOMÁS – HERÉNY**

**21 HERÉNY – VASÚTÁLLOMÁS – SPORT TÉR – BOGÁT – VASÚTÁLLOMÁS – HERÉNY**

A szombathelyi hálózat gerincét alkotó 12-es és 21-es járatok útvonala, a járatok sűrűsége és követése nem változik.

Csúcsidőben (6 és 18 óra között) a Vasútállomás – Bogát – Vasútállomás szakaszon a 12-es és 21-es autóbuszok 1 perccel korábban közlekednek a 2A, 2C, 29A és 29C járatokkal a Kőrösi Csoma Sándor utca megállóhelynél csatlakozások biztosítása miatt. Csúcsidőn kívül a Vasútállomás – Herény szakaszon közlekedő járatok 1 perccel később indulnak a Vasútállomásról a körjáratokkal a Művészeti Gimnázium megállóhelynél biztosítandó csatlakozások érdekében. Herényből munkanapokon 18:06-kor induló 21-es járat 5 perccel korábban, 18:01-kor indul és csúcsidei menetidő szerint közlekedik. Az esti órákban változik az autóbuszok indulási időpontja az érkező vonatokhoz, illetve a hivatásforgalmi autóbuszokhoz való kedvezőbb kapcsolatok kialakítása miatt.

|  |  |  |
| --- | --- | --- |
|   | Herényből vasútállomáson át Bogátra | Bogátról vasútállomáson át Herénybe |
|   | jelenleg | módosítás után | jelenleg | módosítás után |
| 18 | :01     :36 | :01     :36 | :14    :45(v) | :14   :45 |
| 19 | :36 | :06 | :14 | :14(v) :43 |
| 20 | :36 | :06 | :13  | :44 |
| 21 | :36 | :06 | :14 | :43 |
| 22 | :06 | :06 | :13 :44(v) | :44(v) |

(v): vasútállomásig

A Herényből Bogát felé közlekedő 12-es és 21-es járatok és a 2A, valamint 29A körjáratok között a Kőrösi Csoma Sándor utca megállóban csatlakozást biztosít a Szolgáltató. Bogát felől Herény felé közlekedő 12-es és 21-es járatok és a 29C körjáratok (csúcsidőn kívül és hétvégén a 2C járatok) között a Kőrösi Csoma Sándor utca megállóban csatlakozást biztosít a Szolgáltató.

**1U VASÚTÁLLOMÁS – BOGÁT – SPORT TÉR – VASÚTÁLLOMÁS**

Az alacsony utasforgalom miatt nem közlekednek a továbbiakban

* iskolás munkanapokon a Vasútállomásról 16:38-kor induló;
* tanszünetes munkanapokon a Vasútállomásról 6:38-kor, 13:38-kor, 14:38-kor, 15:38-kor és 16:38-kor induló járatok.

**21A VASÚTÁLLOMÁS – SPORT TÉR – BOGÁT – VASÚTÁLLOMÁS**

A déli városrész hálózati átalakítása miatt nem közlekednek a továbbiakban

* iskolás munkanapokon a Vasútállomásról 15:12-kor;
* tanszünetben a Vasútállomásról, 13:12, 14:12 és 15:12-kor induló járatok.

Munkanapokon 9:23 helyett 8:22-kor, 11:23 helyett 10:22-kor indul 21A autóbusz a vasútállomásról Bogát felé. Hétvégén a Vasútállomásról induló 21A járatok a továbbiakban 4:12, 6:23, 8:23 és 10:23 időpontokban indulnak, így már 6 és 11 óra között vehető igénybe a 21A vonal.

**2A VASÚTÁLLOMÁS – VÁCI MIHÁLY UTCA – ÚJTEMETŐ – VASÚTÁLLOMÁS**

**20A VASÚTÁLLOMÁS – SZŰRCSAPÓ UTCA – ÚJTEMETŐ – VÁROSHÁZA - VASÚTÁLLOMÁS
29A VASÚTÁLLOMÁS – SZŰRCSAPÓ UTCA – ÚJTEMETŐ – JOSKAR-OLA VR. – VASÚTÁLLOMÁS**

**2C VASÚTÁLLOMÁS – ÚJTEMETŐ – VÁCI MIHÁLY UTCA – VASÚTÁLLOMÁS
29C VASÚTÁLLOMÁS – JOSKAR-OLA VR. – ÚJTEMETŐ – SZŰRCSAPÓ UTCA – VASÚTÁLLOMÁS**

A szombathelyi hálózat gerincét alkotó járatok útvonala a déli városrész jobb kiszolgálása érdekében módosul, a körjáratok a Szent Gellért utca 64. és a Flórián irodaház/Mari ABC megállóhelyek között a Szent Gellért utca – Hunyadi János út útvonalon közlekednek, így a Hunyadi János út mellett kiépült új lakópark, illetve a Reguly Antal Általános Iskola elérhetősége jelentősen javul. A körjáratok a Waldorf iskola, Szent Flórián körút 33. sz., illetve a Víztorony megállókat nem érintik. A Waldorf iskola elérhető a Savaria Plaza megállóhelyről, a Víztorony környéke a Flórián irodaház megállóból, továbbá a körjáratok jelenlegi útvonalát (Waldorf iskola, Szent Flórián körút 33, Víztorony) a módosuló 6-os, 7-es, 9-es, 20-as és 23-as, valamint a változatlanul közlekedő 12-es és 21-es autóbuszvonalak fedik le. A 29A és 29C járatok a Flórián irodaház megállót a továbbiakban nem érintik, a Mari ABC megállóhely használható helyette. A 2C és 29C körjáratok késését menetidő-módosítással orvosolja. Csúcsidőben (hétköznap 6 és 18 óra között) a 2C és 29C járatok menetideje 1 perccel, míg csúcsidőn kívül (hétköznap 6 óra előtt és 18 óra után, valamint hétvégén) 4-5 perccel nő. Az iskolás munkanapokon 7:17-kor induló 20A járat helyett 7:10-kor 29A járat indul a Nyugdíjasok Otthona megállóig. A járatot teljesítő autóbusz 7:26-kor a Nyugdíjasok Otthonától 6-os autóbusz vonalán közlekedik tovább a Nárai út és a Külső Pozsonyi út érintésével, így az autóbusz továbbra is biztosítja a Károly Róbert utca, Szent Flórián körút és a Városháza térségének elérését. Csúcsidőn kívül (6 óra előtt, 18 óra után, valamint hétvégén) a 2A és 29A járatok 5 perccel később indulnak a 12-es és 21-es járatokkal a Művészeti Gimnázium és a Kőrösi Csoma Sándor utca megállóhelyeken csatlakozások biztosítása miatt. Az esti járatok módosításával egyenletesebbé válik a 9-es és a körjáratok együttes közlekedése a késő esti időszakban a Joskar-Ola városrészen és a Derkovits városrész térségében. A 2A, 29A, 2C, és 29C járatok vonalán ütemes csatlakozások kerülnek bevezetésre.

**20 VASÚTÁLLOMÁS – VÁROSHÁZA – KÖZÉPHEGYI ÚT – OLADI ISKOLÁK**
**20C VASÚTÁLLOMÁS – VÁROSHÁZA – ÚJTEMETŐ – SZŰRCSAPÓ UTCA – VASÚTÁLLOMÁS**

Az új 20-as autóbusszal bővül a Parkerdő lakóparkból elérhető indulások száma, továbbá az Oladi Általános Iskola beiskolázási területének újabb részéről válik közvetlenül elérhetővé az oktatási intézmény. A 20C járatok helyett 20-as jelzéssel új iskolajárat indul a Vasútállomásról 7:02-kor és 7:40-kor a Városháza, Károly Róbert utca, Újtemető, Sallai telep, Parkerdő lakópark érintésével az Oladi iskolákig. A délutáni 20C járatok kihasználatlanság miatt megszűnnek, a továbbiakban a Vasútállomásról együttesen változatlanul negyedóránként induló 2A, 2C, 29A és 29C autóbuszok vehetők igénybe.

**30Y MINERVA LAKÓPARK – VASÚTÁLLOMÁS – OLADI VÁROSRÉSZ - OLAD**

A szombathelyi hálózat legforgalmasabb autóbuszvonalának útvonala, a járatok sűrűsége és követése nem változik. Csúcsidőben (hétköznap 6 és 18 óra között) a járatok 1 perccel korábban indulnak a Minerva lakóparkból (óra:25-kor és óra:55-kor), Vasútállomásról Olad, autóbusz-forduló felé; Olad, autóbuszfordulótól indulva változatlan menetrend szerint közlekednek. Munkanapokon a Vasútállomásra 6:51-kor az iVy Technology Kft. felől érkező 10H autóbusz 30Y járatként közlekedik tovább Olad, autóbusz-fordulóig – kényelmesebbé és gyorsabbá téve az iskolába utazást. Iskolás munkanapokon a Vasútállomásra 7:02-kor érkező 8-as autóbusz 30Y járatként közlekedik tovább Olad, autóbusz-fordulóig. A munkanapokon Minerva lakóparkból 18:01-kor induló 30Y járat 6 perccel korábban, 17:55-kor indul és növelt menetidővel közlekedik Olad, autóbusz-forduló megállóhelyig. Olad, autóbusz-fordulótól 18:34-kor indul, onnan változatlan menetrend szerint közlekedik.

**5 MINERVA LAKÓPARK – VASÚTÁLLOMÁS – OLADI VÁROSRÉSZ**

A szombathelyi hivatásforgalomban fontos szerepet betöltő 5-ös járatok útvonala, a járatok sűrűsége és követése nem változik.

**9 VASÚTÁLLOMÁS – JOSKAR-OLA VÁROSRÉSZ – OLADI VÁROSRÉSZ**

A szombathelyi hálózat gerincét alkotó 9-es járatok sűrűsége és követése nem változik. A körjáratok útvonalmódosítása, továbbá a megállóhelyi elérhetőség javítása miatt a 9-es járatok a Mari ABC és a Kiskar utca megállóhelyek között a Szent Flórián körút – Rákóczi Ferenc utca útvonalon közlekednek - a Víztorony térségének kiszolgálását megtartva. A járatok a továbbiakban nem állnak meg az Aluljáró (Thököly utca) és a Városháza megállóhelyeken, de megállnak a Víztorony, a Rákóczi utcai iskola és a Batthyány tér megállóhelyen. Az Aluljáró (Thököly utca) megállóhely a Piac megállóhelytől, a Városháza megállóhely a Batthyány tér megállóhelytől 2-2 perces gyalogtávolságra elérhető. A munkanapokon a Vasútállomásról 22:22-kor induló járat kihasználatlanság miatt megszűnik.

**22 VASÚTÁLLOMÁS – KILÁTÓ ÚT – ARANYPATAK LAKÓPARK – MINERVA LAKÓPARK – HERÉNY**

**24 MINERVA LAKÓPARK – OLADI VÁROSRÉSZ
25 VASÚTÁLLOMÁS – ARANYPATAK LAKÓPARK**

***Az új 22-es járattal új területeken válik elérhetővé a közösségi közlekedés: Olad-plató, Farkas Károly utca térsége, továbbá javul az Oladi Általános Iskola elérhetősége.*** A 22-es, 24-es és 25-ös vonalak **összevontan** közlekednek 22-es jelzéssel, ***új útvonalon és menetrendi struktúrával***. Az új 22-es vonal korábban autóbusszal kiszolgálatlan területeket von be a város vérkeringésébe. A járat útvonala: Herény, Béke tér – Farkas Károly utca - Minerva lakópark – Sugár út - Kórház – Szűrcsapó utca – Kodály Zoltán utca – Aranypatak lakópark – Olad – Márton Áron utca – Kilátó út – Autóbusz-állomás – Petőfi Sándor utca – Vasútállomás. A 22-es autóbusszal közvetlenül elérhetővé válik a Markusovszky Kórház Olad és Olad-plató felől, a Berzsenyi Könyvtár, illetve a Kórház megállóhelyeken leszállva. A Herény, Béke térről 7 órakor induló járat a Kórház helyett a Szófia utca megállóhely érintésével közlekedik, a Gotthard Jenő Általános Iskolába való kedvezőbb eljutás érdekében.

A MIDI kivitelű autóbusszal tervezett járatok munkanapokon közlekednek, reggel és délután 60, napközben 120 percenként.

A 22-es autóbusz csatlakozást biztosít:

* A Stromfeld lakótelep megállóhelyen belváros felé/felől közlekedő 30Y autóbuszokra, ezáltal a Farkas Károly utca térsége és a belváros között gyors kapcsolatot létrehozva.
* Művészeti Gimnázium megállóhelyen a Herény – Kámon felől érkező 22-es járatok a 29A járatokra,
* Művészeti Gimnázium megállóhelyen az Olad – Oladi városrész felől érkező 22-es járatok Vasútállomás – Bogát felé közlekedő 12-es és 21-es járatokra,
* Művészeti Gimnázium megállóhelyen az Olad – Oladi városrész felől érkező 22-es járatok az érkező 2C járatról átszállva Kámon – Herény felé
* TESCO szupermarket megállóhelyen a belváros felől érkező 5-ös és 9-es járatokról Aranypatak lakópark – Olad felé
* Olad, autóbusz-forduló megállóhelyen a belváros/Oladi városrész felől érkező 30Y autóbuszról átszállást biztosítunk az Olad-plató felé közlekedő 22-es járatra.

**6 MINERVA LP. – VASÚTÁLLOMÁS – NÁRAI ÚT – ÚJPERINT – VASÚTÁLLOMÁS – MINERVA LP.
7 MINERVA LP. – VASÚTÁLLOMÁS – ÚJPERINT – KÁLVÁRIA U. – VASÚTÁLLOMÁS – MINERVA LP.**

A 6-os járat két körjárattá válik szét, melyek a 6-os és a 7-es számozást kapják. A 6-os és a 7-es autóbuszok vonalvezetése a Minerva lakópark végállomás és a Waldorf iskola megállóhelyek között a mai 6-os autóbusz vonalvezetésének megfelelő. Hasonlóan a bogát/szentkirályi városrészeken alkalmazott hurokjárati megoldáshoz:

* a 6-os járat
	+ a Waldorf iskolától a Kálvária utca – Jókai Mór utca – Nárai út – Király Sportcentrum – Temesvár utca – Erkel Ferenc utca útvonalon közlekedik, az Újperint, Erkel utca 54. megállótól a Minerva lakópark felé a vonalvezetés változatlan,
	+ a módosuló szakaszon a 6-os járat a Centenáris híd, Géfin Gyula utca, Nyugdíjasok Otthona, Nárai elágazás, Sarlay telep, Fadrusz János utca, Király Sportcentrum megállóhelyeket érinti.
* a 7-es járat
	+ Minerva lakóparktól az Újperint, Erkel F. utca 54. sz. megállóhelyig a 6-os jelenlegi vonalvezetésével közlekedik, majd onnan az Erkel F. utca - Temesvár utca – Király Sportcentrum - Nárai út - Brenner Tóbiás körút - Szent Flórián körút útvonalon csatlakozik vissza a 6-os jelenlegi vonalvezetésre,
	+ a 7-es járat megállói az Újperint, Erkel F. utca 54. megállótól a Waldorf iskoláig: Temesvár utca, Király Sportcentrum, Fadrusz János utca, Sarlay telep, Nárai elágazás, Tóth István tér, Savaria Plaza,
	+ a korábbi 7-es járat funkcióit az Éhen Gyula lakótelep és Zanat térségében az újrainduló 8-as, a 23-as, a 27-es és 27A autóbuszok veszik át,
	+ az Újtemető térségének kiszolgálását a továbbiakban a körjáratok (2A, 2C, 29A, 29C) biztosítják.

A 6-os és a 7-es járatok együttesen a reggeli csúcsidőben 20-30, a délutáni csúcsidőben 30, csúcsidőn kívül és hétvégén 60 perces követést biztosítanak.

**8 ZANAT – VASÚTÁLLOMÁS – AUTÓBUSZ-ÁLLOMÁS**

Újraindul a 8-as vonal, Zanat és az Autóbusz-állomás között mindkét irányban a Vasútállomás és az Alkotás utca érintésével. A módosítással az Alkotás utca a belváros és a vasútállomás felől minden időszakban elérhetővé válik a Zanaton való átutazáshoz képest lényegesen gyorsabb menetidővel. A 8-as vonal hangolt menetrend szerint közlekedik a 23-as, 27-es és 27A járatokkal. Összességében a Keleti városrész (Éhen Gyula lakótelep, Zanat) felé továbbra is csúcsidőben 30 percenként, csúcsidőn kívül és hétvégén 60 percenként biztosított eljutás. Iskolaidőszakban a Zanat, autóbusz-fordulótól 6:50-kor induló autóbusz az Vasútállomástól tovább közlekedik 30Y jelzéssel Olad, autóbusz-fordulóig, biztosítva a Herman Ottó Szakközépiskolába való kényelmes, gyors eljutást. Tanszünetben az autóbusz az Autóbusz-állomásig közlekedik. Az autóbuszok az Aluljáró (Thököly utca) helyett az Aluljáró (Szent Márton utca) megállóhelyen állnak meg.

**23 ZANAT - VASÚTÁLLOMÁS – PETŐFI TELEP**

A 23-as vonal járatai meghosszabbított útvonalon közlekednek a Petőfi telep és Zanat, autóbusz-forduló között mindkét irányban a Szent Flórián körút, Városháza, Vasútállomás és az Alkotás utca érintésével. A 23-as járatok Zanat felé a BPW-Hungária Kft. megállóhelyen is megállnak, javítva a nagyfoglalkoztató kiszolgálását. A 23-as autóbusz hangolt menetrend szerint közlekedik a 8-as, 27-es és 27A járatokkal, csúcsidőben önálló járatsűrűsége továbbra is 60 perc, azonban az indulási időpontok a végállomásokról változnak. Az autóbuszok az Aluljáró (Thököly utca) helyett az Aluljáró (Szent Márton utca) megállóhelyen állnak meg.

**27 (ZANAT -) VASÚTÁLLOMÁS - PARKERDŐ
27A ZANAT – VASÚTÁLLOMÁS – PARKERDŐ LAKÓPARK**

A 27-es járatok minden nap napközben egységesen kétóránként Zanat és Parkerdő között közlekednek, mindkét irányban a Zanati úton. Emellett reggel és késő este Vasútállomás és Zanat között csonkajáratok segítik az eljutást. Iskolaidőszaban 7 órakor új iskolajárat indul Zanat, autóbusz-fordulótól Vasútállomásig. A Kötő utca, Szövő utca 66; Alkotás utca 33; és a Puskás Tivadar utca (Kötő utca) megállóhelyek a továbbiakban a 8-as és a 23-as autóbuszokkal érhetők el. A 27A járatok a Vasútállomásról munkanapokon 5:11-kor és 6:11-kor indulnak a Parkerdő lakópark felé, Parkerdő lakóparkból 5:27-kor Vasútállomásig, 6:27-kor Zanatig közlekedik járat, utóbbi a 27-es járathoz hasonlóan a Zanati úton. A Parkerdő lakópark felé a 27A járatok a Városháza és a Kétrózsa köz között új útvonalon, az Óperint üzletház, Géfin Gyula utca, Nyugdíjasok Otthona és az Erdei iskola utca megállóhelyek érintésével közlekednek, a Johanneum megközelíthetőségének javítása érdekében. Az autóbuszok az Aluljáró (Thököly utca) helyett az Aluljáró (Szent Márton utca) megállóhelyen állnak meg.

**3H VASÚTÁLLOMÁS – ISI AUTOMOTIVE**

A 3H járatok 2025. február 1-től nem közlekednek.

**4H OLADI VÁROSRÉSZ – BPW-HUNGÁRIA KFT.**

A Vasútállomás – BPW-Hungária Kft. eljutást munkanapokon reggel és délután közvetlenül az új 23-as járat biztosítja. A 23-as autóbuszok (a reggeli iskolás járat kivételével) a Vasútállomás felé megállnak a BPW-Hungária Kft. megállóhelyen is. Munkanapokon este a Minerva lakópark – Vasútállomás felől a BPW-Hungária Kft-hez való eljutáshoz a 6-os és a 4H járatok között a Szent Gellért utca 64., hétvégén a 30Y és a 4H járatok között az Autóbusz-állomás (Sörház utca) megállóhelyen biztosított az átszállás. A BPW-Hungária Kft-től munkanapokon 6:02-kor, 14:34-kor és 16:15-kor induló 4H járatok helyett az új 23-as járat vehető igénybe. Az Oladi városrész felé közlekedő 4H járatok a Művészeti Gimnázium (Paragvári utca) megállót a továbbiakban nem érintik.

**5H OLAD – OLADI VÁROSRÉSZ – DERKOVITS VÁROSRÉSZ – VASÚTÁLLOMÁS - IPARTELEP**

A járat rövidebb útvonalon, Oladi városrész és Ipartelep között közlekedik. Az Olad, autóbusz-fordulótól 20:55-kor induló járat a Vasútállomásról indul. Az Ipartelep, autóbusz-fordulótól 5:55-kor induló járat 1 perccel korábban, és csak a Vasútállomásig közlekedik az alacsony utasforgalom miatt. A Vasútállomás és a Derkovits/Oladi lakótelepek között az 5H autóbuszhoz a vasútállomáson csatlakozó 30Y, 10H, 29A járatok vehetők igénybe. Az Ernuszt Kelemen utca térsége a 30Y autóbuszra való átszállással elérhető, az átszállás az Órásház megállóhelyen javasolt. A járat a Thököly Imre utca helyett a Petőfi Sándor utcán közlekedik a Vasútállomás érintésével, így a Kiskar utca, Városháza, Aluljáró megállóhelyek helyett a Berzsenyi Könyvtár, Savaria Nagyszálló / Szelestey utca 15. sz. és Szelestey utca 27. sz. megállóhelyeken áll meg. A vonalon menetidő-korrekciót végzett a Szolgáltató.

Munkanapokon az Autóbusz-állomásról új 5H járat indul 6:24-kor az Ipartelepre, valamint az Ipartelepről 15:42-kor új 5H járat indul a Vasútállomásig a megszűnő 6H pótlására. Az Oladi városrész felé közlekedő 5H járatok a Művészeti Gimnázium (Paragvári utca) megállót nem érintik.

**6H (ÚJPERINT -) SZENT GELLÉRT UTCA 64. – VASÚTÁLLOMÁS - IPARTELEP**

A járat megszűnik, az általa biztosított utazási lehetőségek (Újperint és a Károly Róbert utca felől) megmaradnak a 6-os, 7-es, 12-es, 21-es és 23-as járatokról az 5H autóbuszra átszállással. A Vasútállomás – Ipartelep közvetlen kapcsolat az 5H autóbusz által biztosított.

**7H ARANY JÁNOS UTCA – RUMI ÚT 142.**

Nincs változás.

**8H OLADI VÁROSRÉSZ – DERKOVITS VÁROSRÉSZ – JOSKAR-OLA VR. – IVY TECHNOLOGY KFT.
10H (OLADI VÁROSRÉSZ – DERKOVITS VR. -) AUTÓBUSZ-ÁLLOMÁS – IVY TECHNOLOGY KFT.**

A 8H járatok módosított és meghosszabbított útvonalon a Szent Gellért utca 64. helyett az Oladi városrészig közlekednek. A Szent Gellért utca 64. megállót a járatok a továbbiakban nem érintik, onnan a 7-es, 21-es és 23-as buszokkal átszállással lehet utazni. A Vépi út térségében a 10H autóbuszok módosított útvonalon közlekednek, az iparterületet körjáratként (Vépi út – Vásártér utca – Csaba utca – Sólyom utca – Pálya utca) kiszolgálva. Egyes 10H járatok az Oladi városrész helyett az Autóbusz-állomásig, valamint az Autóbusz-állomástól közlekednek, figyelembe véve az utasforgalmi adatokat. A 6, 14 és 22 órai műszakváltásokhoz kapcsolódóan az Oladi városrész felé a 8H járatok vehetőek igénybe. Munkanapokon a 6:57-kor Oladi városrészről induló 10H járat hosszabb útvonalon közlekedik, 6:48-kor indul Olad, autóbusz-fordulótól az Aranypatak lakópark érintésével. Munkanapokon az iVy Technology Kft. megállóhelytől 6:41-kor induló 10H járat 6:39-kor indul és a Vasútállomástól 30Y járatként közlekedik tovább Olad, autóbusz-fordulóig. Az Oladi városrész felé közlekedő 8H és 10H járatok a Művészeti Gimnázium (Paragvári utca) megállót nem érintik.

A menetrend módosításához az alábbi helyszíneken javasol a BLAGUSS Agora Hungary Kft. új autóbusz megállóhelyeket kijelölni:

22-es autóbuszvonal:

* Márton Á. utcában a Temető előtt, az Orgona utcai csomópont közelében, egy irányban,
* Márton Á. utca - Wimmer Ágoston utca csomópontban forduló,
* Márton Áron utca 47. sz. szemközti oldalon, egy irányban,
* Farkas Károly utcában a Galamb utcai csomópont közelében, mindkét irányban,
* Farkas Károly utcában a Barabás Miklós utcai csomópont közelében, mindkét irányban.

2A, 29A autóbuszvonal:

* Szent Gellért utcában a Százhold utcai csomópont közelében, egy irányban,

6-os, 7-es, 20-as és 8H autóbuszvonal:

* Szent Flórián körúton a Károly Róbert utcai csomópont közelében, mindkét irányban
* Nárai Külső út 41. sz. előtt, egy irányban (Sarlay telep, 7-es járat)

Az új autóbusz megállóhelyek kijelöléséhez szükséges közúti jelzőtáblák kihelyezését a SZOVA Nonprofit Zrt. végzi el az Út-híd fenntartási kiadások keret terhére.

A Szolgáltató az autóbusz megállóhelyek elnevezésének módosítására is tesz javaslatot az alábbiak szerint

|  |  |
| --- | --- |
| **Jelenlegi név** | **Javasolt név** |
| Vépi út | Vépi út (Szövő utca) |
| STYL Fashion Kft. | Puskás Tivadar utca (Kötő utca) |
| Viktória bútorház | Viktória utca |
| Oladi városrész, autóbusz-váróterem | Oladi városrész, Faludi Ferenc utca |
| Szelestey László utca 27. | Szelestey utca 27. |
| Szentkirály, autóbusz váróterem | Szentkirály, Vadász utca |
| Kámon, autóbusz-váróterem | Kámon, Pipacs utca |
| Olad, bejárati út | Komlósi Ferenc utca |
| Nyomda | Kiskar utca |
| Bébictelep | TDK Hungary Kft. |

A menetrend módosítására vonatkozó részletes információkat, útvonal térképeket az 1. melléklet, a tervezett menetrendet a 2. melléklet tartalmazza.

A javasolt új menetrend bevezetésével éves szinten összesen 118.000 km futásteljesítmény (hasznos+önkezelési km) megtakarítás prognosztizálható, amely elfogadásával 2025. évben várhatóan 103.000.000,- Ft költségmegtakarítás érhető el.

**II.**

Szombathely közösségi közlekedésében alkalmazott jegyek, bérletek díjáról Szombathely Megyei Jogú Város Közgyűlése a 460/2012. (XI. 29.) számú határozatában döntött. A jelenleg alkalmazott díjak 2013. január 1-től érvényesek, 11 éve nem változott a jegyek, bérletek ára. 2023. január 1-től a díjszabás 30 perces időalapú jeggyel, valamint mobilkészükékről elérhető, a havi bérletnél rugalmasabb 30 napos általános- és diákbérlettel bővült. 2024. április 1-től a szombathelyi lakcímmel rendelkező 16 év alatti gyermekek támogatott (ingyenes) diákbérlettel utazhatnak. A Megyei Jogú Városok 2024. júliusban aktuális díjszabását, az alkalmazott jegy- és bérletárakat összehasonlítva elmondható, hogy Szombathely városban az átlagosnál alacsonyabb a jegyek, bérletek ára.

Megyeszékhelyek aktuális jegy- és bérletjegy árai:

|  |  |  |  |
| --- | --- | --- | --- |
|  | előreváltott jegy (Ft) | autóbuszon vásárolt jegy (Ft) | általános bérletjegy (Ft) |
| Kaposvár | 315,- | 525,- | 8.900,- |
| Veszprém | 350,- | 500,- | 8.750,- |
| Szolnok | 340,- | 440,- | 8.500,- |
| Székesfehérvár | 340,- | 400,- | 8400,- |
| Zalaegerszeg | 320,- | 440,- | 7.040,- |
| **Szombathely** | **275,-** | **275,-** | **6.290,-** |

A BLAGUSS Agora Hungary Kft. elkészítette az igénybevételi díjak módostására, a jegy- és bérletjegy árának emelésére vonatkozó javaslatát, mely a díjemelésén kívül az alábbi fejlesztéseket tartalmazza:

* a 10 darabos gyűjtőjegy digitális formában, mobilkészüléken elérhetővé válik,
* a 30 napos bérlet, valamint a 30 napos tanulóbérlet az Éhen Gyula téri, az Órásházi, valamint a Városháza megállónál telepített 0-24 órán át elérhető jegykiadó automatából is kapható lesz,
* a bérletek többsége mobilkészüléken vásárolva olcsóbban elérhető,
* a jegyek kedvező áron beszerezhetőek mobilkészüléken, illetve jegykiadó automatából. Pénztárban, értékesítő partnernél, valamint autóbuszon vásárolva a jegyek ára magasabb lesz.

A szombathelyi közösségi közlekedést igénybe vevő utasok száma, az utazásszám, az értékesített jegyek és bérletek darabszáma 2022. január óta növekszik, jelenleg havonta átlagosan 6.000 darab bérletet, illetve 45.000 darab jegyet értékesít a Szolgáltató. A növekedés hosszú távon történő fennmaradása érdekében, továbbá, hogy minél több városlakó és ingázó vegye igénybe a modern, kényelmes, környezetbarát közösségi közlekedést, ezért az igénybevételi díjak differenciált módosítására tett javaslatot a BLAGUSS Agora Hungary Kft. Az alábbi táblázatban szerepelnek a jelenleg érvényes jegy- és bérletjegy díjak, a 2025. február 1. napjától bevezetésre kerülő jegy- és bérletjegy díjaira vonatkozó javaslat, valamint tájékoztatásul feltüntette a Szolgáltató a 2013-tól számított inflációkövető (elméleti) árat.

|  |  |  |  |
| --- | --- | --- | --- |
| **Jegyek** | **Ár****2013-tól** | **Javaslat 2025. február 1-től** | *Inflációkövető ár (ha minden évben infláció mértékével emelkedett volna)* |
| Vonaljegy | 275 Ft  | Pénztárból, értékesítő partnertől 420 FtJegykiadó automatából 400 FtMobilfizetéssel 400 FtAutóbuszon automatából 500 Ft | *438 Ft*  |
| 30 perces időalapú jegy |  | Mobilfizetéssel 450 Ft |  |
| 10 darabos gyűjtőjegy | 2.475 Ft  | Pénztárból, értékesítő partnertől 3.675 FtJegykiadó automatából 3.500 Ft Mobilfizetéssel 3.500 Ft | *3.942 Ft*  |
| 24 órás jegy | 825 Ft  | Pénztárból, értékesítő partnertől 1.050 FtJegykiadó automatából 1.000 FtMobilfizetéssel 1.000 FtAutóbuszon automatából 1.100 Ft | *1.314 Ft*  |

|  |  |  |  |
| --- | --- | --- | --- |
| **Bérletek** | Ár2013-tól | **Javaslat 2025. február 1-től** | *Inflációkövető ár (ha minden évben infláció mértékével emelkedett volna)* |
| Havi bérlet | 6.290 Ft  | Pénztárból, értékesítő partnertől 7.700 FtJegykiadó automatából 7.700 FtMobilfizetéssel 6.990 Ft | *10.018 Ft*  |
| Tanuló havi bérlet | 1.990 Ft  | Pénztárból, értékesítő partnertől 2.990 FtJegykiadó automatából 2.990 FtMobilfizetéssel 2.490 Ft | *3.169 Ft*  |
| Nyugdíjas havi bérlet | 1.990 Ft | Pénztárból, értékesítő partnertől 2.990 FtMobilfizetéssel 2.490 Ft | *3.169 Ft* |
| 30 napos mobilbérlet |  | Mobilfizetéssel 6.990 Ft |  |
| 30 napos bérlet (Új termék) |  | Jegykiadó automatából 7.700 Ft |  |
| Tanuló 30 napos bérlet (Új termék) |  | Jegykiadó automatából 2.990 Ft |  |
| Tanuló 30 napos mobilbérlet |  | Mobilfizetéssel 2.490 Ft |  |
| Nyugdíjas 30 napos mobilbérlet |  | Mobilfizetéssel 2.490 Ft |  |
| Kisgyermekes bérlet | 1.990 Ft  | Pénztárból, értékesítő partnertől 2.990 Ft | *3.169 Ft*  |
| 7 napos bérlet | 2.060 Ft  | 2.800 Ft | *3.281 Ft*  |

Változások részletesen:

* a **Vonaljegy** ára pénztárban, illetve értékesítő partnernél vásárolva 420,- Ft-ra változik, jegykiadó automatából és mobilfizetéssel 400,- Ft-ért, míg autóbuszon vásárolva 500,- Ft-ért kapható,
* a **30 perces jegy** – igazodva a vonaljegyek árához – 450,- Ft-ra változik és továbbra is csak mobilfizetéssel elérhető,
* a **10 darabos gyűjtőjegy ára** pénztárban, illetve értékesítő partnernél vásárolva
3.675Ft-ra változik, jegykiadó automatából 3.500,- Ft-ért kapható, valamint ***mobilfizetéssel is elérhető 3.500,- Ft-ért,***
* a **24 órás jegy** ára pénztárban, illetve értékesítő partnernél vásárolva
1.050,- Ft-ra változik, jegykiadó automatából és mobilfizetéssel 1.000,- Ft-ért kapható. Autóbuszon 1.100,- Ft,
* a **havi bérlet ára** automatából/pénztárban egységesen 7.700,- Ft-ra változik, mobilkészüléken vásárolva 6.990,- Ft-ért kapható,
* a **Tanuló havi bérlet ára** automatából/pénztárban vásárolva 2.990,- Ft-ra változik, mobilfizetéssel 2.490,- Ft-ért kapható,
* a **Nyugdíjas havi bérlet** ára pénztárban vásárolva 2.990,- Ft-ra változik, mobilfizetéssel 2.490,- Ft-ért kapható,
* a **30 napos mobilbérlet** 6.990,- Ft-ért kapható mobilfizetéssel,
* új termékként kerül bevezetésre a jegykiadó automatából kapható **30 napos bérlet**, melynek ára 7.700,- Ft,
* **30 napos tanuló mobilbérlet** 2.490,- Ft-ért kapható mobilfizetéssel,
* új termékként kerül bevezetésre a jegykiadó automatából kapható **Tanuló** **30 napos bérlet**, melynek ára 2.990,- Ft,
* új termékként kerül bevezetésre a **nyugdíjas 30 napos mobilbérlet** 2490,- Ft-ért mobilfizetéssel,
* a **kisgyermekes bérlet** ára 2.990,- Ft-ra változik,
* **a hétnapos bérlet** ára minden értékesítési csatornán 2.800,- Ft-ra változik.

**III.**

A Közgyűlés 184/2024. (IX. 26.) Kgy. számú határozatában felkérte a városi képviselőket, hogy a menetrend módosítására vonatkozó javaslataikat 2025. január 31. napjáig küldjék meg a Városüzemeltetési Osztály részére. A jelen előterjesztés részét képező menetrend módosítási tervezet ismeretében javaslom, hogy a szeptemberi határozatban szereplő határidőt 2025. május 31. napjára módosítsuk.

Kérem a Tisztelt Közgyűlést, hogy az előterjesztést megtárgyalni, és a határozati javaslatokat elfogadni szíveskedjen.

**Szombathely, 2024. december „ ”**

 **/: Dr. Nemény András :/**

**I.**

**HATÁROZATI JAVASLAT**

**….…./2024. (XII. 19.) Kgy. számú határozat**

A Közgyűlés a „Javaslat a helyi közösségi közlekedéssel összefüggő döntések meghozatalára” című előterjesztést megtárgyalta, és a BLAGUSS Agora Hungary Kft. által javasolt menetrend módosítás alapján az alábbi döntéseket hozza:

1. A Közgyűlés az előterjesztés 2. mellékletében foglalt menetrend módosítási javaslatot – 2025. február 1. napjával történő üzemkezdettől – elfogadja.
2. A Közgyűlés felkéri a Blaguss Agora Hungary Kft.-t, hogy a menetrend módosítással kapcsolatos – Közszolgáltatási Szerződésben vállalt és meghatározott – feladatairól gondoskodjon.
3. A Közgyűlés az autóbuszos személyszállítási közszolgáltatások 2025. február 1-jétől hatályos díjait a BLAGUSS Agora Hungary Kft. által javasoltak figyelembevételével az alábbiak szerint határozza meg:

|  |  |
| --- | --- |
| Vonaljegy | Pénztárból, értékesítő partnertől 420 FtJegykiadó automatából 400 FtMobilfizetéssel 400 FtAutóbuszon automatából 500 Ft |
| 30 perces időalapú jegy | Mobilfizetéssel 450 Ft |
| 10 darabos gyűjtőjegy | Pénztárból, értékesítő partnertől 3.675 FtJegykiadó automatából 3.500 Ft Mobilfizetéssel 3.500 Ft |
| 24 órás jegy | Pénztárból, értékesítő partnertől 1.050 FtJegykiadó automatából 1.000 FtMobilfizetéssel 1.000 FtAutóbuszon automatából 1.100 Ft |
| Havi bérlet | Pénztárból, értékesítő partnertől 7.700 FtJegykiadó automatából 7.700 FtMobilfizetéssel 6.990 Ft |
| Tanuló havi bérlet | Pénztárból, értékesítő partnertől 2.990 FtJegykiadó automatából 2.990 FtMobilfizetéssel 2.490 Ft |
| Nyugdíjas havi bérlet | Pénztárból, értékesítő partnertől 2.990 FtMobilfizetéssel 2.490 Ft |
| 30 napos mobilbérlet | Mobilfizetéssel 6.990 Ft |
| 30 napos bérlet (Új termék) | Jegykiadó automatából 7.700 Ft |
| Tanuló 30 napos bérlet (Új termék) | Jegykiadó automatából 2.990 Ft |
| Tanuló 30 napos mobilbérlet | Mobilfizetéssel 2.490 Ft |
| Nyugdíjas 30 napos mobilbérlet | Mobilfizetéssel 2.490 Ft |
| Kisgyermekes bérlet | Pénztárból, értékesítő partnertől 2.990 Ft |
| 7 napos bérlet | 2.800 Ft |

1. A Közgyűlés felhatalmazza a Polgármestert a Közszolgáltatási Szerződés jelen határozatnak megfelelő módosításához szükséges intézkedések megtételére.

**Felelős:** Dr. Nemény András, polgármester

Horváth Soma, alpolgármester

 Dr. Károlyi Ákos jegyző

(a végrehajtás előkészítéséért:

Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője)

**Határidő:** 1. pont: azonnal

2-4. pont: 2025. február 1.

**II.**

**HATÁROZATI JAVASLAT**

**….…./2024. (XII. 19.) Kgy. számú határozat**

A Közgyűlés a 184/2024. (IX. 26.) Kgy. számú határozatát az alábbiak szerint módosítja:

A Közgyűlés felkéri a városi képviselőket, hogy a menetrend módosítására vonatkozó javaslataikat 2025. május 31. napjáig küldjék meg a Városüzemeltetési és Városfejlesztési Osztály részére.

**Felelős:** Dr. Nemény András, polgármester

 Horváth Soma, alpolgármester

 Dr. Károlyi Ákos jegyző

 (a végrehajtás előkészítéséért:

Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője)

**Határidő:** 2025. május 31.